आपको बता दें कि तेज ने गुरुवार को तलाक की अर्जी परिवार न्यायालय में दायर की थी। पिता लालू प्रसाद की बात न मानने के सवाल पर तेज ने कहा, 'पापा मेरी बात मान रहे हैं, जो हम उनकी बातें मान लें। मेरे मम्मी-पापा, भाई-बहन सभी ऐश्वर्या का साथ दे रहे हैं।' मीडिया रिपोर्ट्स में इस बात का भी जिक्र है कि ऐश्वर्या अपने पिता चंद्रिका प्रसाद राय को सारण लोकसभा सीट से टिकट दिलाना चाहती थीं। इसके लिए वह लगातार तेज प्रताप पर दबाव बना रही थीं। तेज प्रताप का आरोप यह भी है कि ऐश्वर्या हनीमून मनाने के लिए इंडोनेशिया के बाली जाना चाहती थीं लेकिन धार्मिक प्रवृत्ति की वजह से वह वहां जाने के पक्ष में नहीं थे। ऐश्वर्या राय आरजेडी नेता चंद्रिका राय की पुत्री हैं। तेज प्रताप यादव ने ऐश्वर्या राय से 12 मई को विवाह किया था। राय के दादा दरोगा राय 1970 के दशक के शुरू में थोड़े समय के लिए बिहार के मुख्यमंत्री रहे थे। तेज प्रताप ने शनिवार को लालू से रांची में राजेंद्र इंस्टिट्यूट ऑफ मेडिकल साइंसेज (रिम्स) में दो घंटे से अधिक समय तक मुलाकात की। वहां लालू चारा घोटाला मामले में बंद हैं।